XII. évf. 1882. 
FÖLDTANI KÖZLÖNY. 
VII. — IX. füzet. 
ÉRTEKEZÉSEK. 
A Ctenopteris cycadea, Brgnt. a magyarhoni fosszil flórában. 
(I táblával.) 
Dr. Staub Móricz tói. 
(Élőadatott az 1882. november 8-án tartott szakiilésen.) 
Az alsó liaszbeli rétegcsoporl flórájáról, mely Pécs városa és kör¬ 
nyéke szénbányászatának kutforrását képezi, az eddigi leletek alapján 
már meglehetős tiszta képei nyertünk. x ) Tudjak, hogy ott a Palissya 
Brauuii volt az uralkodó fa, melylyel buja, de fajokban nem gazdag 
haraszt- és cycadea flóra társult. De eddigelé e vidék növényeinek 
gyűjtésére nem fordittatott olyan gond, a minőre a botanikus a vege- 
tatióbeli tájkép megalkothatása ezéljából méltatná. Hiszen maga Hant¬ 
ken 2 ) is bevallja, hogy a növényfajok eloszlásál illetőleg, ismereteink 
még igen hiányosak. Ily körülmények között minden adatot, mely ha¬ 
zánk ezen érdekes vidékéről eljut hozzánk, örömmel üdvözlünk, annál 
inkább akkor, midőn ezen adattal egyszersmind, ha csekély mértékben 
is, álalános pbytopalaeontologiai ismereteinket bővithetjük. Így vagyunk 
a czimben megnevezett növénynyel is, mely eddig hazánk liaszbeli réte¬ 
geiből nem volt ismeretes; de egyszersmind eddig sehol sem jutott oly 
tökéletes állapotban napfényre, mint nálunk. Riegel Antal ur e 
fosszil növényt azon megjegyzéssel küldötte be a m. kir. földtani inté¬ 
zetnek. hogy Koch ur somogyi szénbányájában találtatott és pedig a 
27-ik számú széntelep 3 ) keleti alapvágatában. Fölemlítjük itt egyszer¬ 
smind azt is, hogy e növény az Ammonites angalatus zónájára nézve 
jellemző, a mely kövület azonban hazánknak szóban forgó vidékén 
évekkel ezelőtt csak töredékekben lett ismeretes 4 ) és azt sem tudjuk, 
hogy melyik telepből való. Növényünk tehát igy felderítheti az! a helyet 
is, melyen az Ammonites angulat-us-t keresni kellene. 
Ezek után térjünk át érdekes példányunk leírására. 
*) Hantken M., A magyar korona országainak széntelepei és szénbányászata. 
Budapest, 1878. p. 98. ff. 
2 ) Hantken M. 1. c. p. 109. 
3 ) Hantken M. 1. c. p. 99. 
4 ) Peters, Úber den Lias von Fünfkirchen. Sitzgsb. d. k. k. Akad. d. Wiss. 
Bd. XLVI. p. 263. 
Földtani Közlöny. XII. évf. 1882. 
13 
